C 349/140
SK
Úradný vestník Európskej únie
29.9.2023
— urýchleniu prechodu na udržateľnejší systém dopravy založený na multimodalite, v ktorom sa podstatná časť zo 75 % vnútrozemskej nákladnej dopravy, ktorá sa v súčasnosti uskutočňuje po cestách, presunie na železnice a vnútrozemské vodné cesty, — zvýšeniu odolnosti hospodárstva EÚ proti otrasom, rozsiahlym narušeniam dodávateľských reťazcov a obmedzeniam v prístupe k zdrojom.
Teda napríklad situáciám, keď niektoré krajiny využívajú fosílnu energiu ako zbraň, a skutočnosti, že suroviny pre batériové elektrické vozidlá pochádzajú len z niekoľkých krajín mimo EÚ a spracúvajú sa v nich.
4.10.
To si vyžaduje tieto prvky:
4.10.1.
Trajektóriu znižovania emisií CO2 v súlade so schopnosťou priemyselného sektora transformovať sa a v zhode s dopravcami, pokiaľ ide o náklady a prevádzkovú efektívnosť.
Navrhované ciele musia byť v súlade s časom potrebným na prestavbu existujúcich a výstavbu nových výrobných závodov, zavedenie nabíjacej infraštruktúry, zabezpečenie dodávok kľúčových komponentov a surovín, vytvorenie vedúcich trhov a odbornú prípravu pracovnej sily.
4.10.2.
Tempo dekarbonizácie (vozového parku), ktoré je v súlade s realizáciou Priemyselného plánu Zelenej dohody EÚ a dôležitými projektmi spoločného európskeho záujmu a ktoré prispeje k rozvoju kľúčových dodávateľských reťazcov pre tento sektor v Európe, v oblastiach, ako je čistý vodík, batérie a mikroelektronika.
Emisná trajektória musí byť tiež v súlade s cieľmi Európskej zelenej dohody, ako aj so stratégiou EÚ pre udržateľnú a inteligentnú mobilitu. 4.11.
V súlade so svojimi predchádzajúcimi stanoviskami považuje EHSV lepšiu koordináciu medzi environmentálnymi právnymi predpismi zameranými na cestnú dopravu za kľúčovú pre úspešnú transformáciu tohto odvetvia (napr.
Euro 7, AFIR a Eurovignette) (20), pričom požaduje koherentný legislatívny prístup). 4.12.
V súlade so svojimi predchádzajúcimi stanoviskami (21) EHSV konštatuje, že napriek všetkým výhodám elektrického a vodíkového pohonu je potrebné doplniť navrhované nariadenie založené na „výfukovom“ prístupe o ďalšie politické nástroje s cieľom stimulovať využívanie obnoviteľných, nefosílnych palív v časti vozového parku, ktorá je poháňaná spaľovacím motorom.
Balík Fit for 55 musí zabezpečiť prístup založený na životnom cykle a zabrániť dekarbonizácii cestnej dopravy, ktorá vedie k presunu emisií do horných častí hodnotového reťazca.
Revíziou systému EÚ na obchodovanie s emisiami, ako aj smernice o energii z obnoviteľných zdrojov (22) sa musí zabezpečiť, aby dekarbonizácia cestnej dopravy a výroby elektriny prebiehali kompatibilným spôsobom. 4.13.
V rámci transformácie musí Európska únia zabezpečiť spravodlivú hospodársku súťaž pre európskych výrobcov pôvodného zariadenia a dopravcov na domácich a medzinárodných trhoch. 4.14.
EHSV tiež zdôrazňuje, že je potrebné zabezpečiť budovanie kapacít a podporovať dopravcov a prevádzkovateľov, najmä MSP, aby dodržiavali oznamovacie povinnosti zavedené nariadením vrátane navrhovaného centrálneho registra údajov o ťažkých úžitkových vozidlách. 4.15.
Pokiaľ ide o mestské autobusy, EHSV zdôrazňuje, že od osobitnej požiadavky na nulové emisie pre mestské autobusy je potrebné oslobodiť autobusy používané aj na medzimestskú dopravu.
(20)
(21)
(22)
Stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady o typovom schvaľovaní motorových vozidiel a motorov, ako aj systémov, komponentov a samostatných technických jednotiek určených pre takéto vozidlá, pokiaľ ide o ich emisie a životnosť batérií (Euro 7), ktorým sa zrušuje nariadenie (ES) č. 715/2007 a nariadenie (ES) č. 595/2009 [COM(2022) 586 final – 2022/0365(COD)] (Ú. v.
EÚ C 228, 29.6.2023, s. 103), stanovisko Európskeho hospodárskeho a sociálneho výboru – Európska stratégia v oblasti mobility a priemyselné hodnotové reťazce v EÚ: prístup založený na automobilovom ekosystéme (stanovisko z vlastnej iniciatívy) (Ú. v.
EÚ C 105, 4.3.2022, s.
26) a stanovisko Európskeho hospodárskeho a sociálneho výboru – Návrh smernice Európskeho parlamentu a Rady, ktorou sa mení smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami [COM(2017) 275 final – 2017/0114 (COD)] a Návrh smernice Rady, ktorou sa mení smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami, pokiaľ ide o niektoré ustanovenia týkajúce sa zdaňovania vozidiel [COM(2017) 276 final – 2017/0115 (CNS)] (Ú. v.
EÚ C 81, 2.3.2018, s. 188).
Stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady, ktorým sa stanovujú emisné normy pre nové osobné automobily a ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých úžitkových vozidiel, a ktorým sa mení nariadenie (ES) č. 715/2007 (prepracované znenie) [COM(2017) 676 final – 2017/0293 (COD)] (Ú. v.
EÚ C 227, 28.6.2018, s.
52) a stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady, ktorým sa mení nariadenie (EÚ) 2019/631, pokiaľ ide o sprísnenie emisných noriem CO2 pre nové osobné vozidlá a nové ľahké úžitkové vozidlá v súlade s ambicióznejšími klimatickými cieľmi Únie [COM(2021) 556 final – 2021/0197(COD)] (Ú. v.
EÚ C 194, 12.5.2022, s. 81).
Smernica Európskeho parlamentu a Rady (EÚ) 2018/2001 z 11. decembra 2018 o podpore využívania energie z obnoviteľných zdrojov (Ú. v.
EÚ L 328, 21.12.2018, s. 82).